Hin 34 ára Sanna Marin er yngsti sitjandi forsætisráðherra heims um þessar mundir.epa Meirihluti finnskra þingmanna greiddi í hádeginu atkvæði með tillögu um að Sanna Marin verði nýr forsætisráðherra Finnlands . YLE segir frá því að 99 þingmenn hafi greitt atkvæði með tillögunni , en sjötíu gegn . Þetta þýðir að Sanna Marin , sem á sæti á finnska þinginu fyrir Jafnaðarmannaflokkinn , er yngsti sitjandi forsætisráðherra í heimi . Ný ríkisstjórn Marin tók við völdum í húsakynnum Finnlandsforseta klukkan 13 að íslenskum tíma . Marin þakkaði þingheimi fyrir traustið eftir að niðurstaða lá fyrir . Sagði hún að viðræður milli ríkisstjórnarflokkanna séu nauðsynlegar til að byggja upp traust innan ríkisstjórnarinnar , og þá sér í lagi milli Jafnaðarmannaflokksins og Miðflokksins . Stjórnarmálinn sé þó límið sem haldi stjórninni saman . Ennfremur sagði Marin að stjórnin öðlist traust meðal almennings með gjörðum sínum og að raungera því sem hefur verið lofað . Marin mun halda sína fyrstu ræðu sem forsætisráðherra klukkan 14:30 að íslenskum tíma . Antti Rinne , leiðtogi Jafnaðarmanna , baðst lausnar sem forsætisráðherra á þriðjudaginn fyrir viku eftir að Miðflokkurinn , sem átti sæti í fimm flokka ríkisstjórn , lýsti yfir vantrausti á Rinne . Flokkarnir munu áfram starfa saman , nú undir forystu Marin . Hin 34 ára Sanna Marin var í gær valin til að verða forsætisráðherraefni finnskra Jafnaðarmanna . Má því telja fullvíst að hún verði næsti forsætisráðherra Finnlands og yrði þar með yngsti starfandi forsætisráðherra í heimi .